Nestos ble gjenvalgt ved det ordinære guvernørvalget i 1922, men tapte den republikanske nominasjonen med knapp margin for en annen norsk-amerikaner, Arthur G. Sorlie (NPL), i 1924. Ved dette valget fikk Nestos ingen drahjelp fra demokratene, som stilte med egen kandidat. Valgnederlaget har ikke bare blitt forklart med valgtaktikk og økonomisk politikk, men også med Ku Klux Klans innflytelse på delstatspolitikken. Nestos godkjente delstatslover som vingeklippet klanen, og han kan ha støtet fra seg klanssympatisører i tidligere IVA-bastioner som Grand Forks.